Astartea fascicularis

Ti Astartea fascicularis ket ti sebbangan ti agsabsabong a mula iti pamilia ti mirtus, ti Myrtaceae. Daytoy ket endemiko iti abagatan akinlaud nga Akinlaud nga Australia, nga iiday ket adu a naiwarwaras iti Purpuro Recherche ken adda met iti nagruna a daga ti Nailian a Parke ti Cape Le Grand. Daytoy ket kadawyan nga ammo a kas Recherche astartea.Rye, B. L. (2013). A revision of the south-western Australian genus Astartea (Myrtaceae: Chamelaucieae). Nuytsia 23, 189-269. wenno false baeckea.

 Deskripsion 
Daytoy a sebbangan ket bassit a mula a kadawyan a makaabot iti katayag iti 1.5 a metro kadagiti naangain a lugar ken agarup a 3 a metro iti katayag kadagiti nasalakniban a lugar. Daytoy ket mabalin nga addaan iti bugbugtong wenno adu nga ungkay ken mabalin nga agtutuon. Dagiti baro nga ungkay ket nalabbasit iti maris ken naparagpagan wenno napayakan. Maris dapo dagiti laklakay nga ungkay, agdur-as a maralabbasit ken maris-dapo a garit, ken nakarkaro a napantokan. Dagiti bulong ket masansan a maurnos kadagiti fascicles. Dagiti bulong ket mabalin a napuskol wenno napuspuskol ngem ak-akaba, ken makaabot iti 1.2 a sentimetro iti kaatiddog. Agparis dagiti sabong kadagiti igid ti sanga. Kadawyan a puraw dagiti petalo, wenno sagpaminsan a napusasaw a derosas. Ti sabong ket aglaon kadagiti rimpuok dagiti nadumaduma nga estambre ken kadawyan a dagiti bassit a staminode. Ti kapsula a bunga ket 2 wenno 3 a milimetro iti kaatiddog.

 Pannakaiwarwaras 
Daytoy ket addaan iti nawara a pannakaiwarwaras kadagiti rehion ti South West, Great Southern ken Goldfields-Esperance iti Akinlaud nga Australia nga idiay ket masansan a mabirukan kadagiti igid ti dalan ti danum ken iti panaglalam-ek kadagiti nabasa a depresion nga agtubtubo kadagiti nadarat ken lateritiko a daga.

Agtubo daytoy a bassit a mula kadagiti subestrato ti granito. Daytoy ket mabirukan kadagiti wayang nga igid ti baybay a habitat ken kadagiti ad-adu a nasalakniban nga akin-uneg a lugar.

 Dagiti nagibasaran 

 Dagiti akinruar a silpo 

fascicularis
Kategoria:Endemiko a flora ti Akinlaud nga Australia